गिट्टी से भरे सात ट्रक के पहियों की हवा निकालकर तोड़फोड़
हमारी सरकार होती तो थानेदार अभी सस्पेंड होता
ट्रकों में तोड़फोड़ के बाद मौके पर पहुंचे पूर्व मंत्री कंषाना ने कहा कि इस तरह का काम करने वाले थानेदार को कतई नहीं बख्शा जाता। अगर हमारी सरकार होती तो थानेदार को खड़े-खड़े सस्पेंड करा देते। यह तो सरासर अन्याय है।
ओवरलोड थे ट्रक इसलिए निकाली हवा
हमने मौके पर आकर जांच शुरू की है। असल में ये ट्रक ओवरलोड जा रहे थे, जिन्हें पुलिस ने रोका तो इनका स्टाफ भाग गया। तब पुलिस ने इनकी हवा जरूर निकाली है। बाकी पैसे मांगने की बात गलत है। शिवकुमार सिंह, सीएसपी मुरैना
पुलिस द्वारा ट्रकों के पहिये की निकाली गई हवा।
नेशनल हाइवे पर देवरी घडियाल केन्द्र के सामने खड़े सात ट्रको की हवा पुलिस ने निकाली।
इन ट्रकों में की गई तोड़फोड
ट्रक क्रमांक आरजे 11 जीए 8305 को लाखन सिंह पुत्र नवाब सिंह चलाकर लाया था। जिसमें गिट्टी भरी थी।
ट्रक क्रमांक आरजे 11 जीए 8550 को राकेश पुत्र रूप सिंह निवासी धौलपुर से लाया।
ट्रक क्रमांक आरजे 11 जीए 4428 को रामविलास पुत्र श्रीपत निवासी बर का पुरा चलाकर लाया था।
ट्रक क्रमांक आरजे 11 जीए 8692 को रिंकू पुत्र द्वारिकाप्रसाद चलाकर लाया। ट्रक क्रमांक एमपी 06 एचसी 1935 गंगाप्रसाद चलाकर लाया। यह गाड़ी संजय मित्तल की है।
ट्रक क्रमांक आरजे 11 जीए 7244 को दिनेश चलाकर लाया। इसकी भी हवा निकाली गई, दो टायर खराब हुए।
ट्रक क्रमांक आरजे 11 जीए 5351 की भी हवा निकाली गई और शीशे भी तोड़े गए। ट्रक मौके पर खड़ा है।
पुलिस द्वारा ट्रकों के तोड़े गए शीशे ।
भास्कर संवाददाता | मुरैना
नेशनल हाईवे पर ग्वालियर से आगरा के लिए गिट्टी भरकर जा रहे सात ट्रकों के पहिए पुलिस ने देवरी स्थित डॉल्फिन-घड़ियाल ईको सेंटर के सामने जाम कर दिए। जो सात ट्रक रोके गए, उनमें से दो ट्रक पूर्वमंत्री एंदल सिंह कंषाना के हैं। उन्होंने पुलिस पर अवैध वसूली न देने पर ट्रकों के शीशे तोड़ने का आरोप लगाया है। वहीं पुलिस का दावा है कि ट्रक ओवरलोड थे इसलिए उन्हें रोका गया था। एसपी विनीत खन्ना ने सीएसपी को मौके पर ही जांच के लिए भेजा।
5000 रुपए की एंट्री मांगी और निकाल दी हवा
पीड़ित ट्रक स्टाफ रामविलास, लाखन सिंह, राकेश सिंह, रिंकू, गंगाप्रसाद, दिनेश समेत समूचे स्टाफ ने बताया, पुलिस ने उन्हें धमकाया कि हर ट्रक की 5000 रुपए एंट्री दो, वरना इसी तरह हवा निकाली जाएगी और शीशे तोड़े जाएंगे।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva awa_Deva awa_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva